
OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA I-VI 2024. GODINE




























OPĆI DIO

Opći dio izvještaja o izvršenju financijskog plana za I-VI 2024. godine sastoji se od Sažetka računa prihoda i rashoda i računa financiranja te Računa prihoda i rashoda.

Prihodi poslovanja iznose 6.664.987,61 EUR, rashodi poslovanja 5.992.949,75 EUR, a rashodi za nabavu nefinancijske imovine 143.498,31 EUR. 


PRIHODI I PRIMICI

Ukupni prihodi za 2024. godinu planirani su u iznosu od 12.202.988 EUR, a ostvareni u iznosu od 6.664.987,61 EUR za prvih šest mjeseci 2024. godine, indeks 54,62.

Prihode poslovanja najvećim dijelom čine prihodi iz proračuna koji su ostvareni 57,62% u odnosu na plan i čine 51,47% ukupnih prihoda te su u porastu u odnosu na prošlu godinu, zatim vlastiti prihodi od pruženih usluga koji su također u porastu u odnosu na prošlu godinu, a s izvršenjem 41,85% u odnosu na plan i čine 22,81% ukupnih prihoda. Ostali prihodi su od upravnih i administrativnih pristojbi koji čine 3,07% ukupnih prihoda, zatim pomoći iz inozemstava i subjekata unutar općeg proračuna koji čine 22,47% ukupnih prihoda te ostali prihodi, oni čine 0,18% ukupnih prihoda.

U trenutku izrade plana za 2024. godinu nisu bili poznati svi projekti koji su se sklopili u ovoj godini pa se na kontu pomoći iz inozemstva i subjekata unutar općeg proračuna vidi izvršenje 88,74% u odnosu na plan te povećanje u odnosu na prošlu godinu, indeks 132,58. Ovo povećanje također uključuje doznačena sredstva za projekte koji su završeni. 

Prihodi iz proračuna su doznačeni i sukladno utvrđenim limitima, ali sa izvršenjem plana od 57,62% zbog porasta plaća temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama, a prihode od upravnih i administrativnih pristojbi, pristojbi po posebnim propisima i naknada čine najvećim dijelom prihodi od školarina. 

RASHODI I IZDACI

Ukupni rashodi za 2024. godinu planirani su u iznosu od 11.282.111 EUR, a ostvareni u iznosu od 6.136.448,063 EUR za prvih šest mjeseci 2024. godine (indeks 54,39). 

Rashodi za zaposlene su ostvareni 49,47% u odnosu na plan i čine 60,94% ukupnih rashoda. To su plaće za redovan rad, za posebne uvjere rada (djelatnici u HZNS), doprinosi za mirovinsko i zdravstveno osiguranje te ostali rashodi za zaposlene.

Materijalni rashodi čine 36,55% ukupnih rashoda, a ostvareni su 65,73% u odnosu na plan. Ovo odstupanje koje također prati porast i u odnosu na prošlu godinu vidimo kod službenih putovanja koja su ove godine realizirana u većem broju te isto tako povećanje iznosa dnevnica i naknade po kilometru od početka 2024. godine. Materijalne troškove još čine naknade za prijevoz, stručno usavršavanje zaposlenika, rashodi za materijal i energiju, rashodi za usluge, premije osiguranja, članarine, reprezentacija, ostali rashodi te intelektualne i osobne usluge koje su u velikom porastu u odnosu na prošlu godinu, a tu možemo izdvojiti isplatu partnerima na projektu TWIN-SAFE.
Financijski rashodi su ostvareni 20,38% u odnosu na plan, čine 0,13% ukupnih rashoda, a to su bankarske usluge i usluge platnog prometa, negativne tečajne razlike te zatezne kamate. 

Ostatak rashoda čine pomoći dane u inozemstvo i unutar općeg proračuna, naknade građanima što se odnosi na dolazne CEEPUS stipendije te ostali rashodi.

Rashodi za nabavu nefinancijske imovine ostvareni su u odnosu na plan 53,10% i čine 2,33% ukupnih rashoda, a tu možemo izdvojiti uredsku opremu i namještaj te instrumente, uređaje i strojeve kao najveće stavke.


PRIJENOS SREDSTAVA

Prijenos sredstava iz prethodne godine je u iznosu 920.319,98 EUR, a prijenos sredstava u sljedeće razdoblje u iznosu od 1.448.859,53 EUR što će se koristiti za pokriće redovitog poslovanja Fakulteta i rashode ugovorenih projekata.



	STANJE NOVČANIH SREDSTAVA
	EUR

	Na početku izvještajnog razdoblja
	1.429.536,61

	Na kraju izvještajnog razdoblja
	1.795.953,60

